Najip Ali

Najip Ali (lahir 19 April 1967) ialah seorang penghibur, penyanyi, penari, pelakon, pelawak, personaliti dan penerbit televisyen Singapura yang terkenal kerana mengacara pelbagai rancangan televisyen sejak awal 1990-an, khususnya pertandingan nyanyian sebenua Asia Bagus dari 1993 hingga 2000. Beliau juga merupakan penerbit Nescafé Kick-Start untuk TV3 di Malaysia.Najip Ali pilihan pertama mengacara "Keletahnya Dia!"

 Kerjaya 
Najip pernah bersekolah di Chai Chee Secondary School, sebuah sekolah dimana pengetuanya menekankan para pelajarnya kepada muzik selain kerja akademik. Di sini, Najip menjadi ketua Persatuan Kesusasteraan Melayu, Drama dan Berdebat. Beliau juga pernah mengendalikan satu majlis Hari Raya di sekolah tersebut.

Sebelum menjadi personaliti TV, Najip pernah mengendalikan beberapa persembahan hiburan dan budaya anjuran Lembaga Penggalak Pelancongan Singapura. Pengalaman Najip di pertubuhan tersebut terutamanya acara-acara yang dibuat di luar negara memberi inspirasi kepadanya untuk "melihat dunia". Kemudian beliau menjadi artis syarikat Music & Movement.

Najip mula mengacara Asia Bagus pada tahun 1992 apabila seorang penerbit Fuji TV tersempak dengan Najip melakukan satu persembahan di sebuah kelab; sebulan kemudian beliau dipilih oleh pihak Pony Canyon melalui telefon untuk mengacara rancangan tersebut. Beliau juga dikehendaki untuk menjadi penterjemah terutamanya menterjemah ke Bahasa Indonesia. 

Pada tahun 1999, setelah lapan tahun mengacara Asia Bagus, beliau menubuhkan Dua M, sebuah anak syarikat Music & Movement yang bertanggungjawab menerbitkan rancangan TV. Sementara itu, beliau mula menganjurkan pementasan teater pertamanya bertajuk TV... Pentas... Dunia.

Selain menjadi personaliti TV, Najip Ali turut berbakat dalam bidang nyanyian dan pernah menerbitkan tiga album solo, Born In SIN (1993), Oonik (1995) dan Rawjak Ali (1997).

Beliau pernah menjadi salah seorang pengacara rancangan bual bicara TV: ISM bersama Afdlin Shauki (Malaysia) dan Sarah Sechan (Indonesia). 

Kontroversi

Kenyataan persenda Najib Razak
Pada 5 April 2017, Najip membuat permohonan maaf kepada Perdana Menteri (bekas), Datuk Seri Najib Tun Razak atas keterlanjurannya dalam program Ok Chope! Episod 26 yang disiarkan pada 29 Mac 2017.

Najip dalam satu kenyataan yang dimuat naik di laman sesawang rasmi Mediacorp Channel 5 berkata, dia menyesali tindakannya pada program tersebut yang telah mengundang ketidakpuasan hati penonton.

Najip membuat kenyataan sebahagiannya:
"Sejak beberapa hari lepas saya sudah memikirkan sedalam-dalamnya komen yang dibuat semasa segmen dalam rancangan komedi Channel 5 yang merujuk kepada Perdana Menteri Malaysia. Saya sedar betapa saya tidak sensitif dan tidak berhati perut.

"Saya ingin memohon maaf kepada Perdana Menteri Malaysia Datuk Seri Najib Tun Razak. Saya merayu agar beliau, penonton dan rakan-rakan memaafkan saya," Isu Persenda PM: Mediacorp, Najip Ali Mohon Maaf

Dalam program tersebut, peserta diminta melengkapkan satu tajuk berita berkaitan Najib yang telah dikurangkan satu perkataan iaitu “Najib slams... for threatening Malaysia’s progress.” ("Najib menghentam... untuk mengancam kemajuan Malaysia"). Para peserta mula meneka dengan mengeluarkan ayat-ayat sendiri yang disifatkan memperlekehkan Najib.Pengacara Terkenal Najip Ali Mohon Maaf Kepada PM.

 Diskografi 

Album solo
 Born In SIN (1993)
 Oonik (1995)
 Rawjak Ali (1997)

 Filemografi 

 Televisyen 
 Tahun  Rancangan  Peranan  Saluran TV 1993-2000  Asia Bagus!  Pengacara  TV3 1998 TV Kini  Pengarah Prime 12 2003  TV: ISM  Pengacara (bersama Afdlin Shauki dan Sarah Sechan)  IndosiarMediaCorp SuriaTV3 2004 Anugerah Juara Lagu ke-19 Pengacara (bersama Sarimah Ibrahim dan Cheryl Samad)TV3 2004  Nescafé Kick-Start  Penerbit  2007  Keletahnya Dia!  Pengacara 2012  Maharaja Lawak Mega 2012  Juri Tetap Astro Warna 2015  Juara Parodi  Pengacara (bersama Dina Nadzir) 2016  Maharaja Lawak Mega 2016  Juri Tetap 2017  Maharaja Lawak Mega 2017 Juri Tetap (minggu 1 - 7) 2019  Maharaja Lawak Mega 2019 Juri Tetap 

Rujukan

Pautan luar 


Kategori:Kelahiran 1967
Kategori:Orang hidup
Kategori:Pengacara televisyen Singapura
Kategori:Orang Singapura berketurunan Melayu
Kategori:Muslim Singapura
Kategori:Orang dari Singapura